Prugasta mitra
Prugasta mitra je sredozemni endem puža, rasprostranjen uzduž istočne obale Jadrana od Cavtata do Rovinja, ali je vrlo rijedak. Najbrojniji su nalazi u području srednjeg Jadrana. Ovaj puž ima vretenastu kućicu. Veličina mu je oko 10 centimetara. Može se pronaći na dubini od 20 do 85 m. O njemu se veoma malo zna. Radi svoje rijetkosti i ljepote kućice ovo je vrlo tražena vrsta. Stoga su i ovako rijetke populacije u posljednje vrijeme još više prorijeđene. Od 1994. godine prugasta mitra je zakonom zaštićena.